SET เปิดเช้ารีบาวด์ 11 จุด ตามตปท.ขานรับราคาน้ำมันพุ่งแรง-เจรจาการค้าสหรัฐฯ-จีนคืบหน้า
SET เปิดเช้ารีบาวด์ 11 จุด ตามตปท.ขานรับราคาน้ำมันพุ่งแรง-เจรจาการค้าสหรัฐฯ-จีนคืบหน้า ณ เวลา 10.00 น. อยู่ที่ 1,647.57 จุด บวก 10.63 จุด หรือ 0.65% สูงสุดที่ 1,647.74 จุด ต่ำสุดที่ 1,644.61 จุด มูลค่าการซื้อขาย 2.4 พันล้านบาท
18 ก.พ. 2562

ผู้สื่อข่าวรายงานว่า ดัชนีตลาดหุ้นไทย ณ เวลา 10.00 น. อยู่ที่ 1,647.57 จุด บวก 10.63 จุด หรือ 0.65% สูงสุดที่ 1,647.74 จุด ต่ำสุดที่ 1,644.61 จุด มูลค่าการซื้อขาย 2.4 พันล้านบาท 
 
ด้านนายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้คาดว่าจะปรับตัวขึ้นตามตลาดหุ้นทั่วโลก โดยตลาดหุ้นในภูมิภาคเอเชียเช้านี้ต่างปรับตัวขึ้นกัน ตามดาวโจนส์ที่พุ่งขึ้นกว่า 400 จุด ขานรับความคืบหน้าการเจรจาการค้าระหว่างสหรัฐฯ และจีน แต่การเจรจายังคงมีต่อเนื่องในสัปดาห์นี้ ที่กรุงวอชิงตัน
นอกจากนี้ ราคาน้ำมันดิบก็ได้ขึ้นทะลุ 55 เหรียญฯ/บาร์เรล สูงสุดในรอบ 3 เดือนด้วย อย่างไรก็ดี ตลาดฯคงจะฟื้นตัวในกรอบจำกัดเนื่องจากตลาดบ้านเราจะปิดทำการในวันพรุ่งนี้ (19 ก.พ.) เนื่องในวันมาฆบูชา และตลาดสหรัฐฯก็จะปิดทำการคืนนี้เนื่องในวันประธานาธิบดี ทำให้นักลงทุนอาจชะลอการลงทุน
พร้อมให้แนวรับ 1,630 จุด ส่วนแนวต้าน 1,650-1,655 จุด